pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ดร.พิเชฐ กล่าวถึงระบบสตาร์ทอัพกับความเกี่ยวข้องในท้องถิ่น
วันจันทร์ที่ 26 ธันวาคม 2559
ดร.พิเชฐ กล่าวถึงระบบสตาร์ทอัพกับความเกี่ยวข้องในท้องถิ่น
ระบบสตาร์ทอัพกับความเกี่ยวข้องในท้องถิ่น
13 ธันวาคม 2559/ ณ อาคารพระจอมเกล้า สํานักปลัดกระทรวงวิทยาศาสตร์และเทคโนโลยี อปท.นิวส์ทีวี เข้าสัมภาษณ์ ดร.พิเชฐ ดุรงคเวโรจน์ รัฐมนตรีว่าการกระทรวงวิทยาศาสตร์และเทคโนโลยี เรื่องระบบสตาร์ทอัพกับความเกี่ยวข้องในท้องถิ่น
ดร.พิเชฐ ดุรงคเวโรจน์ รัฐมนตรีว่าการกระทรวงวิทยาศาสตร์และเทคโนโลยี กล่าวว่าปัจจุบันความเปลี่ยนแปลงในประเทศมีเพิ่มมากขึ้นจนบางครั้งก็ตามไม่ทัน แต่สิ่งที่สําคัญคือการสร้างระบบเศรษฐกิจที่มีความคงทนถาวร รัฐบาลจึงได้มีนโยบายที่ชัดเจนว่าเราจะต้องเติมโตจากภายในพร้อม ๆ กับการส่งออกหลาย ๆ อย่างมีความเกี่ยวข้องกับท้องถิ่น ซึ่งระบบสตาร์ทอัพจะมีความแตกต่างจากระบบการทําธุรกิจทั่วไป โดยระบบสตาร์ทอัพจะเป็นการมองหาช่องทางใหม่ ๆ ในการพัฒนาธุรกิจด้วยการใช่ความคิดใหม่ ๆ ความคิดสร้างสรรค์เข้ามาช่วยเติมเต็มในช่องว่าง
ดร.พิเชฐ กล่าวต่อว่าสําหรับระบบสตาร์ทอัพไม่เหมือนกับการลงทุนโดยทั่วไป ซึ่งจํานวนมากไม่จําเป็นต้องกู้แบงค์ ไม่ต้องเสียดอกเบี้ยเพราะจะมีนักลงทุนที่ร่วมประสงค์หรือสนใจจะยอมและเข้ามาเสี่ยงด้วยกัน รวยก็จะรวยไปด้วยกัน เจ้งก็จะเจ้งไปด้วย ซึ่งจะแตกต่างจาก SME ปกติแต่ก็ยังมีความเชื่อมโยงกัน แต่ระบบสตาร์ทอัพจะค่อยข้างหวังสูงเพื่อพัฒนาธุรกิจเข้าสู่ตลาดโลก โดยไม่จําเป็นต้องเป็นธุรกิจในอยู่ในกรุงเทพฯ จะอยู่ที่ไหนก็ได้แต่สามารถปั้นความคิดธุรกิจให้มีความก้าวไกลได้ก็สามารถเข้าระบบสตาร์ทอัพได้อย่างไม่ยากเพราะประเทศไทยไม่ได้มีความล่าหลังอีกแล้ว
ข่าวโดย : นางสาวศิริวรรณ หมินหมัน
ภาพโดย : นายธนฉัตร มาลาเจริญ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail:pr@most.go.thFacebook : sciencethailand
Call Center กระทรวงวิทยาศาสตร์และเทคโนโลยี โทร. 1313
รัฐบาลไทย-ข่าวทำเนียบรัฐบาล-นายกรัฐมนตรีกล่าวการชุมนุมเพื่อแสดงออกทำได้ แต่ขอระวังเรื่องกฎหมาย
วันพฤหัสบดีที่ 27 กุมภาพันธ์ 2563
นายกรัฐมนตรีกล่าวการชุมนุมเพื่อแสดงออกทําได้ แต่ขอระวังเรื่องกฎหมาย
นายกรัฐมนตรีกล่าวการชุมนุมเพื่อแสดงออกทําได้ แต่ขอระวังเรื่องกฎหมาย
วันนี้ เวลา 10.05 น. ณ อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงกรณีการเคลื่อนไหวของกลุ่มนักศึกษา หรือแฟลชม็อบโดยขอให้ทุกคนที่ร่วมชุมนุมได้รับฟังที่รัฐบาลชี้แจงด้วย ส่วนตัวแล้วไม่ต้องการให้เห็นไปทางใดทางหนึ่ง และพยายามทําอย่างเต็มไม่ให้เกิดผลกระทบใด ๆ ทั้งสิ้น แต่สิ่งที่กังวลคือการดําเนินกิจกรรมใด ๆ ต้องอยู่ภายใต้กฎหมาย การออกมาร่วมชุมนุมก็เช่นกัน ที่ผ่านมามีการดําเนินคดีกับผู้ชุมนุมผิดกฎหมายไม่ว่าจะเป็นสีใดหรือกลุ่มใดก็ตาม พร้อมแสดงความเป็นห่วงอนาคตของนักศึกษามากกว่า และยืนยันว่าไม่ได้โกรธ เพราะเด็กรุ่นใหม่มีแรงกระตุ้น ไม่เคยสั่งการอะไรให้ใครไปดําเนินการใด ๆ กับกลุ่มนักเรียนนักศึกษาเหล่านี้ เจ้าหน้าที่เพียงเฝ้าระวังไม่ให้ผู้ไม่หวังดีมาสร้างสถานการณ์ และให้เจ้าหน้าที่ป้องกัตัวเองเท่านั้นโดยต้องใช้มาตรการที่เบาที่สุดแต่ขอความเห็นใจให้เจ้าหน้าที่ด้วย ไม่อยากให้เกิดเหตุการณ์แบบในอดีตที่ผ่านมา โดยขณะนี้มีการนําเรื่องหมิ่นสถาบันเข้าไปขับเคลื่อน ซึ่งต้องย้อนถามว่าทุกคนเห็นว่าเป็นสิ่งที่ถูกต้องหรือไม่ ขอความกรุณาอย่าทําโดยเด็ดขาด วอนทุกฝ่ายรับฟังข้อมูล และการดําเนินกิจกรรมใด ๆ ขอให้ปฏิบัติตามกฎหมาย
นายกรัฐมนตรีกล่าวยกตัวอย่างย้อนถึงเหตุการณ์ในปี 2557 และก่อนหน้านั้นปี 2553 ว่า ทุกคนรู้อยู่ว่าคนที่ออกมาจํานวนมากคือใคร ทําเพื่ออะไร มีการปลุกระดมกันอย่างไร ซึ่งที่ตนเป็นห่วงคือ ห่วงอนาคตของคนเหล่านี้ ไม่โกรธเด็ก ๆ ที่เป็นเหมือนลูกหลาน แต่ตรงกันข้ามอยากทําให้เกิดประโยชน์สูงสุดแก่เด็กเยาวชน และขอทุกคนช่วยคิดอย่างรอบด้าน ขออย่านําเรื่องอ่อนไหวและประเด็นความขัดแย้ง มาสร้างหรือกระตุ้นแรงเห็นต่าง เพราะจะเป็นอันตรายที่สุดและหากเพลี่ยงพล้ํา เด็กจะหมดอนาคตด้วยคดีอาญาต่าง ๆ ซึ่งไม่อยากให้เกิดขึ้นอีก มีเหตุการณ์ปี 2514 และปี 2516 เป็นตัวอย่าง และบทเรียนกับสังคมแล้ว
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มท.1 ตอบกระทู้ ย้ำรัฐบาลเร่งช่วยเหลือและฟื้นฟูพื้นที่ประสบอุทกภัยน้ำป่าไหลหลาก เพื่อให้ประชาชนมีที่อยู่อาศัยและประกอบอาชีพต่อไปได้อย่างเร็วที่สุด
วันพุธที่ 5 สิงหาคม 2563
มท.1 ตอบกระทู้ ย้ํารัฐบาลเร่งช่วยเหลือและฟื้นฟูพื้นที่ประสบอุทกภัยน้ําป่าไหลหลาก เพื่อให้ประชาชนมีที่อยู่อาศัยและประกอบอาชีพต่อไปได้อย่างเร็วที่สุด
มท.1 ตอบกระทู้ ย้ํารัฐบาลเร่งช่วยเหลือและฟื้นฟูพื้นที่ประสบอุทกภัยน้ําป่าไหลหลาก เพื่อให้ประชาชนมีที่อยู่อาศัยและประกอบอาชีพต่อไปได้อย่างเร็วที่สุด
วันนี้ (5 ส.ค. 63) เวลา 11.10 น. ที่ห้องประชุมพระสุริยัน อาคารรัฐสภา กรุงเทพมหานคร พลเอก ประยุทธ์ จันทร์โอชา นายกรัฐมนตรี มอบหมายให้ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ตอบกระทู้ถามสดด้วยวาจา เรื่อง การช่วยเหลือประชาชนที่ได้รับผลกระทบจากภัยน้ําป่าไหลหลากในพื้นที่บ้านสูบ ตําบลน้ําสวย อําเภอเมืองเลย จังหวัดเลย โดยมี นายเลิศศักดิ์ พัฒนชัยกุล สมาชิกสภาผู้แทนราษฎร จังหวัดเลย พรรคเพื่อไทย เป็นผู้ตั้งกระทู้ถาม ในการประชุมสภาผู้แทนราษฎร ชุดที่ 25 ปีที่ 2 ครั้งที่ 19 (สมัยสามัญประจําปีครั้งที่หนึ่ง)
พลเอก อนุพงษ์ เผ่าจินดา กล่าวว่า จากกรณีเกิดฝนตกหนักซึ่งมีปริมาณฝนสะสมจํานวนมาก ส่งผลให้เกิดสถานการณ์อุทกภัยและน้ําป่าไหลหลากเมื่อวันที่ 1 สิงหาคม 2563 สร้างความเสียหายต่อบ้านเรือนประชาชนในพื้นที่จังหวัดเชียงราย 10,000 กว่าครอบครัว และจังหวัดเลย 700 กว่าครอบครัว ซึ่งในการปฏิบัติงานในพื้นที่ ได้มีการติดตามสถานการณ์และเตรียมความพร้อมรับมืออย่างต่อเนื่อง ทั้งในเรื่องการแจ้งเตือนให้พี่น้องประชาชนได้รับทราบในทุกช่องทาง ทั้งหอกระจายข่าวและโซเชียลมีเดีย และผ่านผู้นําชุมชนต่าง ๆ โดยในขณะนี้ได้มีการประกาศเขตพื้นที่ประสบสาธารณภัยและการประกาศเขตการให้ความช่วยเหลือผู้ประสบภัยพิบัติกรณีฉุกเฉินในพื้นที่ที่ประสบภัย เพื่อเร่งให้ความช่วยเหลือประชาชนทั้งด้านที่อยู่อาศัย ที่ทํามาหากินทั้งหมด รวมถึงเร่งแจกจ่ายน้ําเพื่อการอุปโภคบริโภค การมอบถุงยังชีพในพื้นที่ รวมถึงการซ่อมแซมถนนหนทางเพื่อเดินทางสัญจร ซึ่งรัฐบาลได้น้อมนําพระราโชบายของพระบาทสมเด็จพระเจ้าอยู่หัวในการเร่งดําเนินการให้พี่น้องประชาชนกลับมาใช้ชีวิตอย่างปกติโดยเร็ว
นอกจากนี้ ในเรื่องการฟื้นฟู ในขณะนี้ทุกพื้นที่ได้เร่งสํารวจความเสียหายแล้วผ่านคณะกรรมการที่รับผิดชอบในแต่ละด้านตามลําดับ ทั้งนี้ ขอยืนยันว่า รัฐบาลจะได้เร่งรัดความช่วยเหลือตามระเบียบราชการ และจะระดมสรรพกําลังทุกภาคส่วนอย่างเต็มกําลังความสามารถทั้งหน่วยทหาร ตํารวจ สํานักงานคณะกรรมการการอาชีวศึกษา และหน่วยงานต่าง ๆ รวมถึงภาคเอกชน ในการซ่อมอาคารบ้านเรือน ยานพาหนะ ที่นา และพื้นที่การเกษตรต่าง ๆ เพื่อให้ประชาชนมีที่อยู่อาศัยและประกอบอาชีพต่อไปได้อย่างเร็วที่สุด และสําหรับเรื่องการซ่อมแซมและบํารุงรักษาแหล่งกักเก็บน้ําในพื้นที่ซึ่งเป็นความรับผิดชอบของ อปท. นั้น จะได้เร่งดําเนินการสํารวจดูตามที่จําเป็นและให้เงินอุดหนุนกับ อปท. ในการไปดูแลเขื่อนหรือฝายที่จําเป็นต้องบูรณะหรือซ่อมแซมต่อไป
รัฐบาลไทย-ข่าวทำเนียบรัฐบาล-งานศิลปาชีพประทีปไทย OTOP ก้าวไกลด้วยพระบารมี ครั้งที่ 6
วันอาทิตย์ที่ 13 สิงหาคม 2560
งานศิลปาชีพประทีปไทย OTOP ก้าวไกลด้วยพระบารมี ครั้งที่ 6
รองนายกรัฐมนตรีและรัฐมนตรีว่าการกระทรวงมหาดไทยให้เกียรติเยี่ยมชมบูทกระทรวงอุตสาหกรรมภายในงานศิลปาชีพประทีปไทย OTOP ก้าวไกลด้วยพระบารมี ครั้งที่ 6 โดยใช้ธีมงาน "หัตถศิลป์ทรงคุณค่า ภูมิปัญญาความเป็นไทย" ณ อิมแพ็ค เมืองทองธานี
นนทบุรี : วันนี้ (13 สิงหาคม 2560) พลเอกอนุพงษ์ เผ่าจินดา รองนายกรัฐมนตรีและรัฐมนตรีว่าการกระทรวงมหาดไทยให้เกียรติเยี่ยมชมบูทกระทรวงอุตสาหกรรมภายในงานศิลปาชีพประทีปไทย OTOP ก้าวไกลด้วยพระบารมี ครั้งที่ 6 โดยใช้ธีมงาน "หัตถศิลป์ทรงคุณค่า ภูมิปัญญาความเป็นไทย" โดยมีนางสาวนิสากร จึงเจริญธรรม รองปลัดกระทรวงอุตสาหกรรม นายพรเทพ การศัพท์ รองอธิบดีกรมส่งเสริมอุตสาหกรรม นายเพทาย ล่อใจ ผู้อํานวยการสํานักพัฒนาอุตสาหกรรมชุมชน กรมส่งเสริมอุตสาหกรรม และนางสาวอริยาพร สุรนาทยุทธ์ ผู้อํานวยการส่วนพัฒนาการตลาดผลิตภัณฑ์ชุมชน กรมส่งเสริมอุตสาหกรรม ให้การต้อนรับ ณ อาคารชาเลนเจอร์ ศูนย์แสดงสินค้าและการประชุมอิมแพ็ค เมืองทองธานี
รัฐบาลไทย-ข่าวทำเนียบรัฐบาล-รมต.เทวัญ มอบรางวัลการประกวดภาพถ่าย “Pride of ASEAN” คัดเลือกจากผลงานทั่วประเทศกว่า 5,000 ผลงาน
วันศุกร์ที่ 6 กันยายน 2562
รมต.เทวัญ มอบรางวัลการประกวดภาพถ่าย “Pride of ASEAN” คัดเลือกจากผลงานทั่วประเทศกว่า 5,000 ผลงาน
นายเทวัญ ลิปตพัลลภ รัฐมนตรีประจําสํานักนายกรัฐมนตรี  มอบรางวัลการประกวดภาพถ่าย “Pride of ASEAN” คัดเลือกจากผลงานทั่วประเทศกว่า 5,000 ผลงาน
วันนี้ (6 ก.ย.62) เวลา 14.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี ร่วมพิธีมอบรางวัลการประกวดภาพถ่าย “Pride of ASEAN” จัดโดยกรมประชาสัมพันธ์ร่วมกับสมาคมถ่ายภาพแห่งประเทศไทย ในพระบรมราชูปถัมภ์ โดยได้เชิญชวนประชาชนทั่วไปให้ส่งภาพเข้าร่วมโครงการประกวดภาพถ่าย National ASEAN 2019 Photography Contest ในหัวข้อ“Pride of ASEAN” ภายใต้โครงการประชาสัมพันธ์การเป็นประธานอาเซียนของไทยในปี 2562 ตั้งแต่วันที่ 1-31 มีนาคม ที่ผ่านมา โดยมีเงินรางวัลรวมกว่า 400,000 บาท ซึ่งตัดสินเรียบร้อยแล้ว มีผู้ที่สนใจส่งภาพถ่ายเข้าประกวดทั้งสิ้น 5,235 ภาพถ่าย โดยเป็นภาพถ่ายที่ถ่ายทอดเรื่องราวและวัฒนธรรมที่หลากหลายของกลุ่มประเทศสมาชิกอาเซียนทั้ง 10 ประเทศ
ผลการตัดสินรางวัลชนะเลิศได้แก่ นายจามิกร ศรีคํา ชื่อภาพ “ทะเลธุง” ได้รับเงินรางวัล 80,000 บาท พร้อมโล่รางวัลและเกียรติบัตร รางวัลรองชนะเลิศอันดับ 1 ได้แก่ นายสัญชัย บัวทรง ชื่อภาพ
“นมัสการพระธาตุหลวง” ได้รับเงินรางวัล 50,000 บาท พร้อมโล่รางวัลและเกียรติบัตร รางวัล
รองชนะเลิศอันดับ 2 ได้แก่ จิระพงษ์ วงศ์วิวัฒน์ ชื่อภาพ “สรงน้ําพระ” ได้รับเงินรางวัล 30,000 บาท
พร้อมโล่รางวัลและเกียรติบัตร และรางวัลชมเชยอีก 50 รางวัล ได้รับเงินรางวัล รางวัลละ 5,000 บาท พร้อมเกียรติบัตร
โอกาสนี้ รัฐมนตรีประจําสํานักนายกรัฐมนตรี ได้มอบรางวัลและเกียรติบัตรแก่ผู้ชนะเลิศ รองชนะเลิศ และรางวัลชมเชยตามลําดับ จากนั้น รัฐมนตรีประจําสํานักนายกรัฐมนตรีได้กล่าวแสดงความยินดีแก่ผู้ได้รับรางวัล และชื่นชมผลงานที่สะท้อนถึงความเป็นอาเซียน และแสดงออกถึงความเป็นประชาคมอาเซียนร่วมกันได้อย่างชัดเจน
สําหรับภาพถ่ายที่ได้รับรางวัล มีการนําไปจัดพิมพ์เป็นหนังสือภาพ “Beautiful ASEAN” เพื่อมอบเป็น “ของที่ระลึกแก่ผู้นําประเทศและผู้เข้าร่วมการประชุมสุดยอดอาเซียน” ในการประชุมสุดยอดอาเซียนครั้งที่ 35 ซึ่งจะมีขึ้นระหว่างวันที่ 2-4 พฤศจิกายน 2563 ที่จะจัดขึ้นที่กรุงเทพมหานคร ประเทศไทยต่อไป
------------------
รัฐบาลไทย-ข่าวทำเนียบรัฐบาล-กระทรวงอุตสาหกรรมโชว์เครื่องต้นแบบ"ระบบขจัดมลพิษทางอากาศแบบเคลื่อนที่" พร้อมประสานเอกชนผลิตเพิ่ม วางจุดเสี่ยงทั่ว กทม.
วันอังคารที่ 5 กุมภาพันธ์ 2562
กระทรวงอุตสาหกรรมโชว์เครื่องต้นแบบ"ระบบขจัดมลพิษทางอากาศแบบเคลื่อนที่" พร้อมประสานเอกชนผลิตเพิ่ม วางจุดเสี่ยงทั่ว กทม.
กระทรวงอุตสาหกรรมโชว์เครื่องต้นแบบ"ระบบขจัดมลพิษทางอากาศแบบเคลื่อนที่" พร้อมประสานเอกชนผลิตเพิ่ม วางจุดเสี่ยงทั่ว กทม.
วันนี้ (5 กุมภาพันธ์ 2562) พลเอกประยุทธ์ จันโอชา นายกรัฐมนตรีได้เข้าเยี่ยมชมเครื่องต้นแบบ "ระบบขจัดมลพิษทางอากาศแบบเคลื่อนที่" ของกระทรวงอุตสาหกรรม โดยมี นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม และนายสุรพล ชามาตย์ รองปลัดกระทรวงอุตสาหกรรมผู้คิดค้นและออกแบบ เป็นผู้นําเยี่ยมชม ณ ชั้นล่างหน้าตึกบัญชาการ 1 ทําเนียบรัฐบาล ก่อนที่จะเข้าร่วมประชุมคณะรัฐมนตรี
เครื่องต้นแบบ "ระบบขจัดมลพิษทางอากาศแบบเคลื่อนที่" แบบชนิด Wet Scrubber มีท่อดูดอากาศเข้าระบบเส้นผ่าศูนย์กลาง 14 นิ้ว อัตราการไหลของอากาศ 4000 CFM ท่อปล่อยอากาศหลังบําบัด เส้นผ่าศูนย์กลาง 14 นิ้ว โดยมีระบบฟอกอากาศแบบเปียกทํางานโดยมีหัว Spiral Spray Nozzle ทําการฉีดน้ําฟองละเอียดร่วมกับลูกมีเดียพร้อมแผ่นใย กรองซับละอองน้ําและฝุ่น ซึ่งจะช่วยลดฝุ่นขนาดเล็ก PM 2.5 ช่วยลดความหนาแน่นฝุ่นละออง ช่วยลดฝุ่นละอองทั่วไปจากการก่อสร้าง และช่วยลดไอเสียดีเซลจากการเผาไหม้ไม่สมบูรณ์ บนท้องถนนพื้นผิวการจราจรที่หนาแน่น ให้มีคุณภาพอากาศที่ดีขึ้น โดยเครื่องต้นแบบ "ระบบขจัดมลพิษทางอากาศแบบเคลื่อนที่" ได้เปิดตัวไปแล้วเมื่อวันที่ 28 มกราคม 2562 และได้ติดตั้งสาธิตอยู่ที่ถนนพระราม 6 บริเวณด้านหน้ากระทรวงอุตสาหกรรม
นอกจากนี้ กระทรวงอุตสาหกรรมยังได้ประสานขอความร่วมมือไปยังหน่วยงานต่างๆ เช่น กลุ่มปตท. และกรุงเทพมหานคร เพื่อสร้างเครื่องดังกล่าวเพิ่มอีก 10 เครื่อง กําหนดแล้วเสร็จภายในเดือน กุมภาพันธ์นี้ หลังจากสร้างเสร็จจะนําไปติดตั้งช่วยขจัดมลพิษทางอากาศให้บริการประชาชนในพื้นที่สวนสาธารณะต่างๆ ของกรุงเทพมหานคร และจุดที่กรมควบคุมมลพิษตรวจสอบแล้วพบว่ามีระดับอากาศที่มีมลภาวะสูงกว่ามาตรฐานต่อไป
รัฐบาลไทย-ข่าวทำเนียบรัฐบาล-นายกฯ ห่วงใยผู้ประสบวาตภัย กำชับเจ้าหน้าที่เร่งสำรวจความเสียหายและช่วยเหลืออย่างเต็มที่
วันพุธที่ 1 มกราคม 2563
นายกฯ ห่วงใยผู้ประสบวาตภัย กําชับเจ้าหน้าที่เร่งสํารวจความเสียหายและช่วยเหลืออย่างเต็มที่
นายกฯ ห่วงใยผู้ประสบวาตภัย กําชับเจ้าหน้าที่เร่งสํารวจความเสียหายและช่วยเหลืออย่างเต็มที่
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้รับรายงานจากกรมป้องกันและบรรเทาสาธารณภัย (ปภ.) เกี่ยวกับพื้นที่ได้รับผลกระทบจากวาตภัย 6 จังหวัดภาคเหนือ รวม 20 อําเภอ 50 ตําบล 202 ชุมชน/หมู่บ้าน บ้านเรือนประชาชนได้รับผลกระทบ 6,782 หลัง พื้นที่ทางการเกษตรได้รับความเสียหาย 12,365 ไร่
ประกอบไปด้วย จ.เชียงราย เกิดวาตภัยในพื้นที่ 5 อําเภอ ได้แก่ อําเภอแม่จัน อําเภอเชียงแสน อําเภอแม่ฟ้าหลวง อําเภอพาน และอําเภอแม่สรวย รวม 17 ตําบล 80 หมู่บ้าน บ้านเรือนประชาชนได้รับผลกระทบ 3,354 หลัง
จ.แม่ฮ่องสอน เกิดวาตภัยในพื้นที่ 2 อําเภอ ได้แก่ อําเภอเมืองแม่ฮ่องสอน และอําเภอปางมะผ้า รวม 3 ตําบล 5 หมู่บ้าน บ้านเรือนประชาชนได้รับผลกระทบ 37 หลัง
จ.ลําปาง เกิดวาตภัยในพื้นที่ 5 อําเภอ ได้แก่ อําเภอเมืองลําปาง อําเภองาว อําเภอแม่เมาะ อําเภอวังเหนือ และอําเภอเมืองปาน รวม 5 ตําบล 9 หมู่บ้าน บ้านเรือนประชาชนได้รับผลกระทบ 282 หลัง
จ.เชียงใหม่ เกิดวาตภัยในพื้นที่ 3 อําเภอ ได้แก่ อําเภอดอยหล่อ อําเภอสันป่าตอง และอําเภอแม่วาง รวม 13 ตําบล 73 หมู่บ้าน บ้านเรือนประชาชนได้รับผลกระทบ 2,564 หลัง พื้นที่การเกษตรได้รับความเสียหาย 11,754 ไร่
จ.แพร่ เกิดวาตภัยในพื้นที่ 4 อําเภอ ได้แก่ อําเภอสอง อําเภอร้องกวาง อําเภอลอง และอําเภอหนองม่วงไข่ รวม 11 ตําบล 34 หมู่บ้าน บ้านเรือนประชาชนได้รับผลกระทบ 520 หลัง พื้นที่การเกษตรได้รับความเสียหาย 611 ไร่ เสาไฟฟ้าหักโค่น 40 ต้น และ จ.ลําพูน เกิดวาตภัยในพื้นที่หมู่ที่ 6 ตําบลต้นธง อําเภอเมืองลําพูน บ้านเรือนประชาชนได้รับผลกระทบ 25 หลัง
นายกรัฐมนตรีได้กําชับให้ ปภ. ร่วมกับหน่วยทหาร จังหวัด และหน่วยงานที่เกี่ยวข้อง เร่งสํารวจความเสียหาย แจกจ่าย เครื่องอุปโภคบริโภค และอุปกรณ์ซ่อมแซมบ้านเรือน รวมถึงให้การช่วยเหลือผู้ประสบภัยตามระเบียบกระทรวงการคลังฯ โดย ปภ. ได้ประสานจังหวัด หน่วยทหาร องค์กรปกครองส่วนท้องถิ่นและหน่วยงานที่เกี่ยวข้องเร่งให้การช่วยเหลือผู้ประสบภัยในเบื้องต้นแล้ว พร้อมแจกจ่ายเครื่องอุปโภคบริโภค กระเบื้องมุงหลังคา และวัสดุอุปกรณ์ซ่อมแซมบ้านเรือนแก่ผู้ประสบภัย รวมถึงจัดเจ้าหน้าที่สํารวจประเมินและจัดทําบัญชีข้อมูลความเสียหายเพื่อดําเนินการช่วยเหลือ สําหรับประชาชนที่ได้รับผลกระทบจากวาตภัยสามารถติดต่อขอความช่วยเหลือได้ทางสายด่วนนิรภัย 1784 ตลอด 24 ชั่วโมง เพื่อประสานให้การช่วยเหลือต่อไป
----------------------
รัฐบาลไทย-ข่าวทำเนียบรัฐบาล-ดร.สุวิทย์ บรรยายพิเศษหัวข้อ "RESHAPING THAILAND TOWARDS SUSTAINABILITY"
วันอังคารที่ 12 พฤศจิกายน 2562
ดร.สุวิทย์ บรรยายพิเศษหัวข้อ "RESHAPING THAILAND TOWARDS SUSTAINABILITY"
ดร.สุวิทย์ บรรยายพิเศษหัวข้อ "RESHAPING THAILAND TOWARDS SUSTAINABILITY"
9 พฤศจิกายน 2562 ณ ห้องประชุมใหญ่ สถาบันวิทยาการตลาดทุน / ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม บรรยายพิเศษให้กับนักศึกษาหลักสูตรผู้บริหารระดับสูง สถาบันวิทยาการตลาดทุน รุ่นที่ 29 ใน 3 หัวข้อ ได้แก่ ประเด็นท้าทายประเทศไทยในระยะเปลี่ยนผ่าน, เหลียวหลังแลหน้า : โมเดลขับเคลื่อนประเทศไทย และ BCG Model : โมเดลเศรษฐกิจสู่การพัฒนาที่ยั่งยืน ซึ่งทั้ง 3 เรื่องเป็นส่วนหนึ่งของกลไกในการผลักดันประเทศไทยให้ทัดเทียมสากล และหลุดพ้นจากกับดักประเทศในด้านต่างๆ อันนําไปสู่การพัฒนาอย่างยั่งยืน
ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม กล่าวว่า ประเทศไทยกําลังเผชิญกับ 4 กับดัก อันได้แก่ 1.การเผชิญกับความไร้เสถียรภาพทางการเมือง (ความชอบธรรม,คุณธรรมจริยธรรม,ความรู้ความสามารถ) 2.กับดับเชิงซ้อนของความเหลื่อมหล้ํา ทุจริต คอรัปชั่น และความขัดแย้งที่รุณแรง (ความสามัคคีปรองดอง,การเข้าถึงทรัพยากรอย่างเป็นธรรม,การสร้างความแข็งแกร่งของภาคประชาชน) 3.กับดักเชิงซ้อนของทุนมนุษย์ (สังคมสูงวัย,เกษียณไม่พอกัน,เยาวชนหลุดออกนอกระบบ,คนรุ่นใหม่ไม่ทิ้งถิ่น) และ 4.กับดักประเทศที่มีรายได้ระดับปานกลาง ซึ่งหากอัตราการเติบโตยังคงอยู่ที่ระดับ 3.1% ต่อปี จะต้องใช้เวลามากกว่า 20 ปี ที่จะปรับไปสู่รายได้ระดับสูง
ดร.สุวิทย์ กล่าวต่อไปว่า BCG Model อันประกอบไปด้วย Bioeconomy เศรษฐกิจชีวภาพ,Circular economy เศรษฐกิจหมุนเวียนและ Green economy เศรษฐกิจสีเขียว เป็นโมเดลสําคัญที่ขับเคลื่อนเศรษฐกิจในศตวรรษที่ 21 เป็นการสร้างความเข้มแข็งจากภายในและยึดหลักเศรษฐกิจพอเพียง มุ่งสู่การพัฒนาที่ยั่งยืน BCG Model พัฒนาตอบโจทย์ครอบคลุมทุกภาคส่วน ทั้งในภาคการเกษตรและอาหาร ด้านพลังงานและวัสดุ ด้านสุขภาพและการแพทย์ และด้านการท่องเที่ยว โดยมุ่งจะนําประเทศไปสู่การเป็นผู้นําการผลิตอาหารคุณภาพ ลดความเหลื่อมล้ําของสังคมและสร้างงาน สร้างรายได้ให้กับทุกภูมิภาคของประเทศ
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  8 มกราคม 2562
วันพฤหัสบดีที่ 10 มกราคม 2562
สรุปข่าวการประชุมคณะรัฐมนตรี  8 มกราคม 2562
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี  ซึ่งสรุปสาระสําคัญดังนี้
รัฐบาลไทย-ข่าวทำเนียบรัฐบาล-สาธารณสุขจังหวัดลำปาง ส่งทีมตรวจสอบ ถุงน้ำเกลือสำหรับล้างไตถูกทิ้งที่อำเภอแม่เมาะ
วันจันทร์ที่ 2 กรกฎาคม 2561
สาธารณสุขจังหวัดลําปาง ส่งทีมตรวจสอบ ถุงน้ําเกลือสําหรับล้างไตถูกทิ้งที่อําเภอแม่เมาะ
สํานักงานสาธารณสุขจังหวัดลําปาง ส่งเจ้าหน้าที่ตรวจสอบถุงน้ําเกลือสําหรับล้างไตถูกทิ้งที่บ้านห้วยคิง อําเภอแม่เมาะ จังหวัดลําปาง พร้อมประสานกับหน่วยงานที่รับผิดชอบนําไปกําจัดตามกระบวนการอย่างเหมาะสมแล้ว
สํานักงานสาธารณสุขจังหวัดลําปาง ส่งเจ้าหน้าที่ตรวจสอบถุงน้ําเกลือสําหรับล้างไตถูกทิ้งที่บ้านห้วยคิง อําเภอแม่เมาะ จังหวัดลําปาง พร้อมประสานกับหน่วยงานที่รับผิดชอบนําไปกําจัดตามกระบวนการอย่างเหมาะสมแล้ว
นายแพทย์วรินทร์เทพ เชื้อสําราญ นายแพทย์เชี่ยวชาญ(ด้านเวชกรรมป้องกัน) รักษาราชการแทนนายแพทย์สาธารณสุขจังหวัดลําปาง ให้สัมภาษณ์ว่า สํานักงานสาธารณสุขจังหวัดลําปาง ได้ส่งเจ้าหน้าที่เข้าไปตรวจสอบ หลังได้รับแจ้งมีผู้พบถุงน้ําเกลือใช้สําหรับล้างไตถูกทิ้ง ที่ บ้านห้วยคิง อําเภอแม่เมาะ จังหวัดลําปาง เบื้องต้นพบเป็นถุงน้ําเกลือสําหรับใช้ล้างไตทางหน้าท้องด้วยตนเองที่บ้านพร้อมอุปกรณ์ และทั้งหมดไม่ใช่ขยะที่มาจากโรงพยาบาล เนื่องจากโรงพยาบาลในจังหวัดลําปางทุกแห่งมีระบบการกําจัดขยะติดเชื้ออยู่แล้ว โดยจ้างเหมาบริษัทเอกชนให้นําขยะติดเชื้อไปดําเนินการกําจัดอย่างเหมาะสม ซึ่ง เจ้าหน้าที่ได้ประสานกับหน่วยงานที่รับผิดชอบให้ดําเนินการนําถุงน้ําเกลือล้างไตและอุปกรณ์ไปกําจัดตามกระบวนการอย่างเหมาะสมเรียบร้อยแล้ว
สําหรับการล้างไตเป็นการดึงของเสียออกจากเลือด ทดแทนการทําหน้าที่กําจัดของเสียของไตที่เสื่อมจนไม่สามารถขับของเสียได้ ซึ่งของเหลวภายในถุงดังกล่าวจึงเป็นของเสียที่ขับออกจากร่างกายเปรียบเสมือนกับน้ําปัสสาวะ อย่างไรก็ตาม ขอให้ผู้ป่วยและญาติที่ต้องล้างไตทางหน้าท้อง ต้องกําจัดถุงน้ํายาล้างไตผ่านทางหน้าท้องอย่างถูกวิธี ดังนี้ 1.ให้นําถุงน้ํายาที่ใช้ล้างไตผ่านทางหน้าท้องแล้วไปตัด และเทน้ํายาทิ้งในโถส้วมที่มีบ่อเกรอะ 2.ถุงเปล่าที่ตัดและเทน้ํายาออกแล้ว ให้นําไปล้างและผึ่งแดดให้แห้งเพื่อให้ความร้อนจากแสงอาทิตย์ทําลายเชื้อ และแยกใส่ถุงขยะไว้ต่างหาก 3.ดูแลทําความสะอาดห้องน้ําให้เรียบร้อยด้วยผงซักฟอกหรือน้ํายาล้างห้องน้ําตามปกติ
สําหรับกรณีผู้ป่วยไตวายนั้น ติดเชื้อไวรัสเอชไอวี ไวรัสตับอักเสบ หรือติดเชื้อในช่องท้องควรสวมถุงมือแบบหนาขณะที่นําถุงไปตัดที่โถส้วม แล้วใช้น้ํายาล้างห้องน้ํา ล้างทําความสะอาดโถส้วมทุกครั้งหลังเทน้ํายาทิ้ง รวมทั้งทิ้งถุงเปล่าเช่นเดียวกับขยะติดเชื้อ
********************************** 2 กรกฎาคม 2561
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ เป็นประธานการประชุมคณะกรรมการนโยบายปาล์มน้ำมันแห่งชาติ (กนป.) ครั้งที่ 1/2560
วันพฤหัสบดีที่ 5 ตุลาคม 2560
รอง นรม.พล.อ.ประวิตรฯ เป็นประธานการประชุมคณะกรรมการนโยบายปาล์มน้ํามันแห่งชาติ (กนป.) ครั้งที่ 1/2560
รอง นรม.พล.อ.ประวิตรฯ เป็นประธานการประชุมคณะกรรมการนโยบายปาล์มน้ํามันแห่งชาติ (กนป.) ครั้งที่ 1/2560 พร้อมเผยว่า ที่ประชุมรับทราบ (ร่าง) พระราชบัญญัติปาล์มน้ํามันและน้ํามันปาล์ม พ.ศ. .... เพื่อให้เกิดความยั่งยืนทางเศรษฐกิจสังคมและสิ่งแวดล้อม
วันนี้ (5 ตุลาคม 2560 ) เวลา 10.00 น. ณ ตึกสันติไมตรี (หลังใน) ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายปาล์มน้ํามันแห่งชาติ ครั้งที่ 1/2560 ซึ่งสรุปสาระสําคัญ ดังนี้
ที่ประชุมรับทราบ (ร่าง) พระราชบัญญัติปาล์มน้ํามันและน้ํามันปาล์ม พ.ศ. ... ประกอบด้วย 8 หมวด 58 มาตรา และ 1 บทเฉพาะกาล โดยมีหน้าที่ปฏิบัติงานบริหารและดําเนินงานในฐานะฝ่ายเลขานุการ กนป. พร้อม ศึกษา วิเคราะห์ ประมวล สรุปความเห็นประกอบการตัดสินใจในการกําหนดยุทธศาสตร์และแผนบริหารจัดการอุตสาหกรรมปาล์มน้ํามันและน้ํามันปาล์มที่ยั่งยืนทางเศรษฐกิจ สังคม และสิ่งแวดล้อม เสนอต่อ กนป. และขับเคลื่อนยุทธศาสตร์ฯ ให้เกิดประสิทธิภาพและประสิทธิผล พร้อมดําเนินการประสานงานกับหน่วยงานของรัฐที่เกี่ยวข้อง ด้านระบบสารสนเทศ และระบบขับเคลื่อน เพื่อให้มีการดําเนินการที่สอดคล้องกับนโยบายและแผนบริหารจัดการปาล์มน้ํามันและน้ํามันปาล์มทั้งระบบ รวมทั้งประชาสัมพันธ์เผยแพร่ข้อมูลข่าวสารที่เกี่ยวข้อง ตลอดจนจัดตั้ง “กองทุนปาล์มน้ํามันและน้ํามันปาล์ม” เพื่อส่งเสริมและพัฒนาอุตสาหกรรมปาล์มน้ํามันและน้ํามันปาล์มทั้งระบบ ตลอดจนห่วงโซ่อุปทานให้มีเสถียรภาพ เกิดความยั่งยืนทางเศรษฐกิจ สังคม และสิ่งแวดล้อม
นอกจากนี้ ที่ประชุมได้พิจารณาและมีมติเห็นชอบการแต่งตั้งคณะอนุกรรมการจัดทํากฎหมายลําดับรองเพื่อรองรับ (ร่าง) พระราชบัญญัติปาล์มน้ํามันและน้ํามันปาล์ม พ.ศ. .... โดยมีอํานาจหน้าที่ จัดทํากฎหมายลําดับรอง ตามร่างพระราชบัญญัติดังกล่าว เสนอต่อคณะกรรมการนโยบายปาล์มน้ํามันแห่งชาติ พร้อมเชิญผู้ทรงคุณวุฒิ ผู้แทนส่วนราชการ ภาคเอกชน และสถาบันเกษตรที่เกี่ยวข้องให้ความร่วมมือ สนับสนุนข้อมูล ข้อเท็จจริง เข้าชี้แจง หรือขอให้ส่งข้อมูลหรือเอกสารฯ ต่อคณะอนุกรรมการ ตลอดจนปฏิบัติงานอื่น ๆ ตามที่คณะกรรมการนโยบายปาล์มน้ํามันแห่งชาติมอบหมาย
***********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงอัมมานมอบถุงยังชีพแก่คนไทยที่อาศัยและประกอบอาชีพในกรุงแบกแดดและเขตปกครองตนเองเคอร์ดิสถาน จำนวน 55 คน [กระทรวงการต่างประเทศ]
วันเสาร์ที่ 16 พฤษภาคม 2563
สถานเอกอัครราชทูต ณ กรุงอัมมานมอบถุงยังชีพแก่คนไทยที่อาศัยและประกอบอาชีพในกรุงแบกแดดและเขตปกครองตนเองเคอร์ดิสถาน จํานวน 55 คน [กระทรวงการต่างประเทศ]
สถานเอกอัครราชทูต ณ กรุงอัมมานมอบถุงยังชีพแก่คนไทยที่อาศัยและประกอบอาชีพในกรุงแบกแดดและเขตปกครองตนเองเคอร์ดิสถาน จํานวน 55 คน
ช่วงต้นเดือนพฤษภาคม 2563 ที่ผ่านมา สถานเอกอัครราชทูต ณ กรุงอัมมาน ได้มอบถุงยังชีพแก่คนไทยที่พํานักอาศัยและประกอบอาชีพอยู่ที่กรุงแบกแดดและเขตปกครองตนเองเคอร์ดิสถานจํานวน 55 ราย โดยได้รับความร่วมมือจากนาย Bakhtiar Salim Ameen นักธุรกิจชาวอิรักในการจัดหาและส่งถุงยังชีพให้แก่ชาวไทยที่พํานักอยู่ในเมือง Erbil, Sulaymaniyah และ Duhok ในเขตปกครองตนเองเคอร์ดิสถาน และกรุงแบกแดด เพื่อช่วยบรรเทาความทุกข์ยากในเบื้องต้นให้แก่พี่น้องชาวไทยในอิรักช่วงการระบาดของเชื้อไวรัส COVID-19
#น้ําใจคนไทยไม่ทิ้งกัน